Aalborgs Stifts Adresseavis, 1824-12-22
Ved Horsens Byetingsret er dømt: Naar Jndstævnte med sin Eed benægter at have modtaget det omhandlede Lærred, bør han for Tiltale frie at være, og Sagens Omkostninger være ophævede; men imodsat Fald bør han betale Citanten den paastævnte Sum med Renter og Sagens Omkostninger 8 Rbd. Sølv. Samme Dato Sagen: Holm, befalet for Justitsraad Dræbye i Fredericia, contra: F. Lykke, for M. M. Koppel ibd., angaaende en hos Jndstævnte afholdt Udpantningsforretning for Retsgebyhr 28 Rbd. 4 Mk. 12 1/5 s. Sølv, som Godtgjørelse for Skiftebrevets Beskrivelse i Dødsboet efter M. Koppels Hustrue m. m. - Dom: Denne Sag afvises. J Kost og Tæring, betaler Appellanten til Jndstævnte 12 Rbd. Sølv. - Ved Fogedforretningen blev eragtet: At Reqvirenten ei for Tiden kunde nyde Jndførsel og Udlæg for tilgodehavende Retsgebyhr, saaledes, som paastaaet. Den 22de November Sagen: Actor N. Lykke, contra: Bastrup, Defensor for Hans Albrechtsen Friis i Aarhuus Arrest, der tiltales for Løsgængerie og Betlerie. - Dom: Tiltalte bør hensættes i Fængsel paa Vand og Brød i 2 Gange 4 Dage, og derefter i simpelt Fængsel i 4 Uger, samt udrede Actionens Omkostninger. - Ved Aarhuus Byes Politieret er Tiltalte tilfunden at burde hensættes i Fængsel i 8 Uger og 15 Dage, og i de første 15 Dage kun nyde Vand og Brød. Samme Dato Sagen: Ørum, for Kjøbmand Aron Gunst i Holstebroe, contra: F. Lykke for Ritmester de Jermin til Ausumgaard med Værge, angaaende Leverancen af 225 Tdr. Byg og 225 Tdr. Havre eller Erstatning derfor, og endvidere af 72 Tdr. Havre samt Betaling af 1200 Rbd. i Følge en i Appellantens Handelsbog underskrevet Forening, tildeels grundet paa et forhen hos Contraappellanten efter Forliig passeret Udlæg. - Dom: Ritmester Jermin bør til Kjøbmand A. Gunst at levere 225 Tdr. Byg og 225 Tdr. Havre, eller betale 1200 Rbd. Sedler, imod at erholde den hos ham den 18de Septbr. 1822 effectuerede Udlægsforretning og det den 30te Januar 1822 afsluttede Forliig extraderede, behørigen qvitterede. Saa bør han og betale 27 Tdr. Havre efter de i Foraaret 1823 i Egnen gangbare Priser, og 45 Tdr. Havre efter de den 10de Mai 1823 gangbare Priser, dersom han ei med Eed tør benægte at skylde dette sidstnævnte Qvantum. Processens Omkostninger for begge Retter ophæves. - Ved Hjerm Gjerding Herreders Ret er Ritmester Jermin tildømt at betale 1200 Rbd. Sedler og Værdien af 27 Tdr. Havre. Samme Dato Sagen: N. Lykke, for Kjøbmand v. Spreckelsen i Aalborg, contra: Viinhandler Boelund ibd., angaaende en efter Appellantens Reqvisition, grundet paa Forliig og Udlæg, for 175 Rbd. 35 s. S. og T. paabegyndt, men i Følge Jndstævntes derunder fremsatte Mindreaarigheds Exception hævet, Auctionsforretnings Fuldendelse. - Dom: Den paaankede Auctionsforretning bør nyde Fremme. Processens Omkostninger for Landsoverretten betaler Jndstævnte til Appellanten, med 20 Rbd. Sølv. - Ved Auctionsforretningen blev eragtet: Den begyndte Auction kan ei tillægges Fremme. Liste over de til Hals indkomne og afseilede Skibe. Den 16de Decbr. Jndkommen, J. L. P. Flørnes af Lille sand, fra Grimstad. - Afseilet, J. Theilmann af Løgstøer, til Kjøbenhavn. Den 17de. Afseilede, O. Pallesen af Aalborg og J. C. Hanefeldt af Aarhuus, til Kjøbenhavn. N. H. Westernes af Nakskou til Helsingøer. Den 18de. Jndkomne, J. Christensen og J. Andersen af og fra Drammen. Den 19de. Jndkomne, Anders Hvass af Aalborg, fra Newcastle. Jacob Christensen af Aalborg, fra Gothenborg, Den 20de. Afseilet, Ole J. Bakker af Christiansand, til Norge.